Source: http://kajaani.cloudnc.fi/fi-FI/Toimielimet/Ympaumlristoumlteknisen_lautakunnan_lupajaosto/Kokous_1262019/Yhdyskuntateknisten_johtojen_ja_laitteid(9122)
Timestamp: 2019-08-24 02:23:12+00:00

Document:
Yhdyskuntateknisten johtojen ja laitteiden sijoittaminen (205-402-11-32) | Kajaani
Yhdyskuntateknisten johtojen ja laitteiden sijoittaminen (205-402-11-32)
Ympäristöteknisen lautakunnan lupajaosto, kokous 12.6.2019
§ 32 Yhdyskuntateknisten johtojen ja laitteiden sijoittaminen (205-402-11-32)
KAJDno-2019-234
Juha M Moilanen, Rakennustarkastaja, juha.ma.moilanen@kajaani.fi
Loiste Sähköverkko Oy on 30.4.2019 saapuneella hakemuksella hakenut Kajaanin ympäristöteknisen lautakunnan lupajaostolta lupaa uuden 20 kV ilmajohdon rakentamiseen, 0,4 kV ilmajohdon saneeraamiseen nykyiselle ilmajohtoreitille ja uusien 0,4 kV maakaapeleiden asentamiseen Jormuan kylään tilalle Saunaniemi 11:32. Hakijalla on tarve lisätä sähkön toimitusvarmuutta alueella sijoittamalla ilmajohdot päätien varteen. Hakija ei ole saanut tehtyä käyttöoikeussopimusta kyseisten tilojen omistajien kanssa. Hakija on esittänyt kaksi vaihtoehtoista ilmajohdon sijoitusreittiä. Ilmajohdon sijoitusvaihtoehdot (VE1 ja VE2) ilmenevät tarkemmin karttaliitteissä (Liite 1 ja Liite 2). Hakemus perustuu maankäyttö- ja rakennuslain 161 §:ään.
VE1-vaihtoehdossa uusi 20 kV ilmajohdon rakentaminen tien viereen yhteensä 170 m pituudelta, 10 leveänä johtoalueena. Uusien 0,4 kV ilmajohdon saneeraus nykyiselle johtoreitille yhteensä 160 m pituudelta, johtoalueen leveys 1 m, sekä uusien 0,4 kV maakaapeleiden asentaminen yhteensä 150 m pituudelta, kaapelireitin leveys 3 m. VE2-vaihtoehdossa uusi 20 kV ilmajohto rakennetaan metsän keskelle kiertäen Saunaniemi tilan, sekä nykyisen 0,4 kV ilmajohdon saneeraus paikalleen.
Hakijan perusteluissa VE1-vaihtoehto on sähköntoimittamisen, sekä huoltotöiden varmistamisen kannalta ensisijainen vaihtoehto. Hakija on saanut yksityistien hoitokunnalta jo sopimuksen tiealueen varteen sijoitettavasta ilmajohdosta (Oheisliite 1). VE2-vaihtoehdossa hakijan mukaan kustannukset niin rakentamisessa, kuin huolto- ja kunnossapidossa olisivat korkeammat (Oheisliite 1). Lisäksi VE2-vaihtoehdon myötä tulisi maanomistajien kanssa käynnistää uudestaan sopimusneuvottelut. Hakija on esittänyt rakennuskustannuksista vertailun (Oheisliite 1).
Kiinteistön omistajat on kuultu hakijan ensisijaisen vaihtoehdon (VE1) mukaisesti. Kiinteistön omistajille on 2.5.2019 varattu vastineentekomahdollisuus 17.5.2019 mennessä. Kiinteistön omistaja on jättänyt asiasta huomautuksen ensimmäisen lupahakemuksen yhteydessä 25.3.2019 ja ilmoittanut saman huomautuksen otettavan huomioon tässä hakemuksessa. Huomautuksessa asianomainen vastustaa ilmajohdon rakentamista alueen pilkkoutumiseen ja arvon romahtamiseen vedoten. VE2 toteuttamista asianomainen pitää mahdottomana toteuttaa luonnonsuojelualueeseen vedoten. Asianomainen ehdottaa ratkaisuksi maakaapelin asentamista tien oikeaan laitaan.
Loiste sähköverkko Oy:lle on annettu vastineenantomahdollisuus huomautukseen. 29.5.2019 tulleessa sähköpostissa (oheisliite) on Loiste ilmoittanut, että edetään aikaisemman hakemuksen yhteydessä annettujen vastineiden mukaan. VE1-vaihtoehto ei ole muuttunut, joka on päävaihtoehto. Vastineessa on ilmaistu tarve varmentaa sähkön toimitusvarmuutta ja laatua. Hankalien kulkuyhteyksien etäisyydellä keskellä metsäaluetta olevat ilmajohdot on suunniteltu siirrettäväksi teiden varsille sekä taajama-alueen ja asutusten lähellä olevat ilmajohdot muutetaan maakaapeliksi mahdollisuuksien mukaan. Saviniemen alueella maakaapelointi on suunniteltu tehtäväksi hankkeen alkupäässä, jossa asutusta on tiheämmässä. Hankkeen loppuosassa sähköverkko on suunniteltu rakennettavaksi ilmajohtona tien varteen. Ilmajohdon rakentamisesta tien viereen olemme saaneet Saunaniemi-kiinteistön viereisten maanomistajien kanssa sovittua. Saunaniemi- kiinteistön kohdalla maakaapeli vaihtoehto ei ole sähköntoimittamisen ja kustannusten kannalta järkevää. Mikäli Saunaniemi kiinteistön kohdalle sijoitetaan maakaapeli VE1 reitille, tulevat tekniset rakennuskustannukset olemaan 9278 euroa enemmän kuin nyt suunniteltu ilmajohtoverkko. Hakemuksessa olevan suunnitelman mukaisesti Saunaniemi-kiinteistön osalta tilalta purkautuu 177 m pituudelta ja 10 m leveydeltä 20 kV ilmajohtoa, jolta osin maa-alue tulee jäämään maanomistajan omaan käyttöön rakenteiden poistamisen jälkeen.
Hakemukseen liittyvän VE2 suunnitelma on merkitty kierrettäväksi Saunaniemi. kiinteistön, eikä sijoitu nykyiselle luonnonsuojelualueelle.
MRL 161 § mukaan:
Yhdyskuntateknisten laitteiden sijoittaminen
Kiinteistön omistaja ja haltija on velvollinen sallimaan yhdyskuntaa tai kiinteistöä palvelevan johdon sijoittamisen omistamalleen tai hallitsemalleen alueelle, jollei sijoittamista muutoin voida järjestää tyydyttävästi ja kohtuullisin kustannuksin. Sama koskee johtoihin liittyviä vähäisiä laitteita, rakennelmia ja laitoksia. Johtoa tai muuta laitetta ei saa rakentaa niin, että vaikeutetaan alueen kaavoitusta tai kaavan toteuttamista. Jollei sijoittamisesta ole sovittu kiinteistön omistajan ja haltijan kanssa, sijoittamisesta päättää kunnan rakennusvalvontaviranomainen. Sijoittamisesta päätettäessä on kiinnitettävä huomiota siihen, ettei kiinteistöllä aiheuteta tarpeetonta haittaa. Sopimus 1 momentissa tarkoitettujen laitteiden sijoittamisesta sitoo myös kiinteistön uutta omistajaa ja haltijaa.
Hakija on lisäksi esittänyt, että päätöstä voitaisiin noudattaa ennen kuin se on saanut lainvoiman (MRL 144 §). Hakija ehdottaa 4500 euron vakuuden asettamista mahdollisen johto-osuuden purkamiseksi ja kohteen maisemoimiseksi.
Lisätietoja antaa rakennustarkastaja Juha Moilanen, p. 044 4214 084 tai juha.ma.moilanen(at)kajaani.fi.
Lupajaosto myöntää luvan Loiste Sähköverkko Oy:lle uuden 20 kV ilmajohdon rakentamiseen tien viereen, uuden 0,4 kV ilmajohdon saneeraukseen nykyiselle 0,4 kV ilmajohtoreitille ja uusien 0,4 kv maakaapeleiden asentamiseen tilalle Saunaniemi 11:32 hakemuksen liitekartan VE1-vaihtoehdon mukaisesti.
VE1-vaihtoehto on verkon rakentamiseksi ja huoltamiseksi edullisin vaihtoehto sekä sähkön toimitusvamuuden kannalta parempi vaihtoehto. Ilmajohtoa ei voida muutoin sijoittaa tyydyttävästi ja kohtuullisin kustannuksin. Ilmajohdon sijoittaminen ei aiheuta kiinteistölle tarpeetonta haittaa sen sijaitessa tienvarressa.
Lupajaosto hyväksyy hakijan hakemuksen siitä, että tätä päätöstä voidaan noudattaa ennen kuin se on saanut lainvoiman. Aloittamisoikeus myönnetään 4500 euron vakuutta vastaan.
Hakija, tilan Saunaniemi omistaja, Kainuun Ely-keskus, rakennusvalvonta(at)kajaani.fi
Liite Suunnitelma VE1_Saunaniemi 30.4.2019.pdf (pdf, 1034 kt)
Liite Suunnitelma VE2_Saunaniemi 30.4.2019.pdf (pdf, 1076 kt)
Tähän päätökseen voidaan hakea muutosta valittamalla hallinto-oikeuteen. Valitusoikeus on sillä, jonka oikeuteen, velvollisuuteen tai etuun päätös välittömästi vaikuttaa (asianosainen).
Puh. 029 56 42800 (vaihde)
029 56 42842 (kirjaamo)
Valitus on tehtävä 30 päivän kuluessa päätöksen tiedoksisaannista. Valitus on toimitettava valitusviranomaiselle viimeistään valitusajan viimeisenä päivänä ennen valitusviranomaisen aukioloajan päättymistä.
Kun käytetään tavallista tiedoksiantoa:
Kun käytetään todisteellista tiedoksiantoa:
Asianosaisen katsotaan saaneen päätöksestä tiedon sinä päivänä, jona päätös on luovutettu asianosaiselle tai hänen lailliselle edustajalleen. Postitse saantitodistusta vastaan lähetetystä asiakirjasta katsotaan asianosaisen saaneen tiedon saantitodistuksen osoittamana aikana.
• päätös, johon haetaan muutosta, alkuperäisenä tai jäljennöksenä
• todistus siitä, minä päivänä päätös on annettu tiedoksi muu selvitys valitusajan alkamisesta
• asiakirjat, joihin valittaja vetoaa, jollei niitä ole jo aikaisemmin toimitettu viranomaiselle.
Päätöstä koskevia pöytäkirjan otteita ja liitteitä voi pyytää Kajaanin kaupungin kirjaamosta.
Faksinumero: (08) 6155 2510
Puhelinnumero: (08) 61551 (vaihde)
Kirjaamon aukioloaika on maanantaista perjantaihin klo 8.00–16.00.
§ 29 Päätös poikkeamislupahakemuksesta, Kajaani Kettu
§ 30 Yhdyskuntateknisten johtojen ja laitteiden sijoittaminen 205-402-11-13 ja 11-14
§ 31 Yhdyskuntateknisten johtojen ja laitteiden sijoittaminen (205-402-12-100)
§ 33 Lausunto KaiCell Fibers Oy:n Paltamon biojalostamon ympäristö- ja vesitalouslupahakemuksesta
§ 34 Ympäristöteknisen lautakunnan lupajaoston tiedoksi merkittävät asiat

References: § 32

§ 29

§ 30

§ 31

§ 33

§ 34